# Il Vangelo di S. Matteo volgarizzato in dialetto bergamasco/Capo VI

../Capo V ../Capo VII IncludiIntestazione 13 dicembre 2023 75% Da definire
Il Vangelo di S. Matteo volgarizzato in dialetto bergamasco Pasino Locatelli 1860 CC BY-SA 3.0 GFDL Indice:Pasino Locatelli - Il Vangelo di S. Matteo volgarizzato in dialetto bergamasco.djvu //it.wikisource.org/w/index.php?title=Il_Vangelo_di_S._Matteo_volgarizzato_in_dialetto_bergamasco/Capo_VI&oldid=- 20231213011402 //it.wikisource.org/w/index.php?title=Il_Vangelo_di_S._Matteo_volgarizzato_in_dialetto_bergamasco/Capo_VI&oldid=- 20231213011402
[p. 16
Capo VI.
col intensiù de es ves’c de lur: perchè inalura no sarà ricompensac dal Pader vost, che ’l sta in siel.
Quanda doca te faré limosina, suna miga la tromba [p. 17 inac a té, com’a i fa gl’impostur in di sinagoghe, e söi piase, per es unurac dai omegn: mé’v dighe del de ira, che costur i à it la sò mersede.
Ma quanda té te fé limosina, la tò mà sinistra la sapie miga quel, che la fa la tò drecia:
In manera che la tò limosina la sies segreta, e ol Pader de té, che’l ved in dol cör,al te darà lü ol premio.
E quanda fé ọrasiù, fè miga come’ impostur, che i fa parì de stà a pregà in di sinagoghe e in co ai strade, perchè i pose es ves’c dai omegn: mè vi dighe del de bu, che i à riseit la sò ricompensa.
Ma té quanda te fé orasiù, va in de la tò camara, e serat so la porta, prega segretamet ol tò Pader: e ol tò Pader, che al ved in del cör, al ten darà la ricompensa.
No stė üsà in di oste orasiù tate parole, come i fa i pagà. Perchè lur i se cred de es scoltac col parlà tant.
Sié miga doca come lur. Perchè ol vost Pader al sa, prima che ghel domandeghef, de cosa a ghì bisogn.
Voter preghè doca icsé: O nost Pader, che te sé sö in siel: al sies santificat ol tò nom.
Al vegne ol to regn.. Al sies fac la tò olontà, come in siel, cosé ach in tera.
Dam incö ol nost pa per sostegnes. [p. 18
E dunem i nos’c debec, come noter am ghi duna ai nos’c debitur.
E fam miga borlà in di tentasiù. Ma liberem del mal, e cosé sea.
Perchè se oter a perdunarì ai omegn i sö mancanse, ol vost Pader selest al ve perdunarà in de l’istesa manera i vos’s pecac.
Ma se oter no perduné ai omegn i so mancanse: gna ol vost Pader selest al perdunarà a voter i voste.
Quanda po dezüné, no stė a fà di smorfie come i fa i impostur: perchè costur ché i sguarsegna sö ol mostas, perchè i omegn i ave a cognos, che lur a i dezüna. Del bu mé v’dighe, che i à riseit la sò mersede.
Ma té, quanda te dezünet, unzet con di bu udur ol co, e laet ol mostas,
Perchè ol tò dezü no i la sape i omegn,ma ol tò Pare, che al sta in del cör: e ol Pader tò,che al ved in del segret, al ten darà la ricompensa.
Sirchè miga de cümülà tesor sö la tera: doe ol rösen, e i erem i a maja: e doe i lader i a dessotra, e i a roba.
Ma sirchè de cümüla tesor in siel: doe ol rösen, e i erem no i a maja,e doe i lader no ia dessotra, nè i a roba. [p. 19
Perchè doe l’è ol vost tesor, a l’è ach ol vost cör.
La lüserna del to corp,a l’è ol tò öc. Se ol tò öc a l’è semples: töt ol tò corp al sarà iluminat.
Mase ol tò öc l’è difetat: töt ol to corp al sarà al fosch. Se doca la lüs, che te ghé in té la deenta fosca: quat grande i sarà i stese tenebre?
Nigü a i pöl servì du padrù: perchè o i odiarà ü, e i amarà l’oter: o i ghe völirà bé al prim, e i dispresarà ol segond. No podì servì al Siur, e ai richese.
Per quest ve dighe, no casef nè per ol vost maja, nè per iga de majà; nè per ol vost corp, nè per iga de quarcial zo. La eta no a l’è la de piö del majà, e ol corp piö del vestit?
Dega ön’ogiada ai osei de l’aria,che nè i sumna, nè i sega, nè i ’mpienes soler: e il vost Pader selest a glia manté. No sif voter molto piö de lur?
Ma chi èl de oter, che con töt ol sò pensà al pöde zontà so la sò statüra ü tantì?
Cosa v’tölif pena per ol vestit? Pensè com’a i cres sö i gigli del cap: lur nè i laura, nè i fila.
Ades me v’dighe, che gna Salomù con töt ol sò lüso no lè stac mai vestit come ü de costur.
Se doca in de sta foza ol Siur al vestes l’erba di [p. 20 cap, che ’ncö l’è zo, e domà i la böta söl föch: quat piö oter zet de poca fede?
No ste doca a crösiaf col dì: Cosa ’ m mangerai, e cosa’m biirai, e de cosa ’m se estirai?
Perchè ques’ce a iè i penser di pagà: e el voster Pader del siel al cognos töc i vost bisogn.
Sirchè doca in pröma ol regno del Siur e la sò giöstesia de lü: e gavri sura marcat töte ste robe.
No ste doca a casaf di fastöde per ol domà. Perchè al domà al ghe penserà lü d’per lü. Al basta a ogni dé ol sò cröse.